ປ. ທຣຳ ກ່າວວ່າ ຈະມີການເພັ່ງເລັງ ພິເສດ ໃສ່ເກົາຫຼີເໜືອ ຢູ່ກອງປະຊຸມສຸດຍອດ ກຸ່ມຈີ 7 
ປະທານາທິບໍດີສະຫະລັດ ທ່ານດໍໂນລ ທຣຳ ກ່າວວ່າ ການກໍ່ການຮ້າຍ ແລະເກົາຫຼີເໜືອ ຈະເປັນຫົວຂໍ້ ສຳຄັນສຸດ ທີ່ກອງປະຊຸມສຸດຍອດ ຂອງກຸ່ມຈີ 7.
ປະທານາທິບໍດີສະຫະລັດ ທ່ານດໍໂນລ ທຣໍາ ກ່າວວ່າ ການກໍ່ການຮ້າຍ ແລະເກົາຫລີ ເໜືອ ເປັນຫົວຂໍ້ສຳຄັນສຸດ ໃນລາຍການ ປະຊຸມສຸດຍອດ ຂອງບັນດາຜູ້ນຳກຸ່ມ G-7 ຫຼື 7 ປະເທດທີ່ຈະເລີນທາງອຸດສາຫະກຳ ທີ່ໄດ້ເລີ້ມຂຶ້ນ ໃນວັນສຸກມື້ນີ້ທີ່ເກາະ Sicily ຊຶ່ງເປັນເກາະໃຫຍ່ສຸດໃນທະເລ Mediterranean ໂດຍນັ່ງຄຽງຂ້າງກັບນາຍົກລັດຖະມັນຕີຍີ່ປຸ່ນ ທ່ານ Shinzo Abe ປະທານາທິບໍດີສະ ຫະລັດກ່າວວ່າ ກອງປະຊຸມນີ້ຈະມີການ “ເພັ່ງເລັງເປັນພິເສດໃສ່ບັນຫາເກົາຫລີເໜືອ ” ໃນຂະນະທີ່ການກໍ່ການຮ້າຍ ຈະແມ່ນຄວາມເປັນຫ່ວງຕົ້ນຕໍ ສຳລັບບັນດາຜູ້ນຳໃນລະ ຫວ່າງການສົນທະນາເປັນເວລາສອງວັນຢູ່ເກາະດັ່ງກ່າວຂອງປະເທດອິຕາລີ ແຕ່ການ ທົດລອງອາວຸດນິວເຄລຍແລະການພັດທະນາລູກສອນໄຟຂີປະນາວຸດຂອງເກົາຫຼີເໜືອ ປະທານາທິບໍດີທຣໍາກ່າວວ່າ “ເປັນບັນຫາໃຫຍ່ ມັນເປັນບັນຫ າຂອງໂລກ ມັນຈະໄດ້ ຮັບການແກ້ໄຂໃນເວລາໃດເວລານຶ່ງ ມັນຈະໄດ້ຮັບການແກ້ໄຂ ທ່ານສາມາດເດີມພັນ ໄດ້ໂລດ ” ການຄ້າກໍເປັນຫົວຂໍ້ສໍາຄັນອີກອັນນຶ່ງ ຢູ່ໃນໃຈ ຂອງຄູ່ຕຳແໜ່ງ ທ່ານທຣໍາ ຜູ້ທີ່ໄດ້ໄປ ເຕົ້າໂຮມກັນ ຢູ່ເມືອງຕາກອາກາດ Taomina ເຂົາເຈົ້າຫວັງວ່າຈະເຮັດໃຫ້ທ່າທີໃນດ້ານການຄ້າແລະການປ່ຽນແປງດິນຟ້າອາກາດ ຂອງທ່ານທຣໍາ ອ່ອນລົງ ຜູ້ອຳນວຍການສະພາເສດຖະກິດແຫ່ງຊາດ ທ່ານ Gary Cohn ກ່າວຕໍ່ບັນດານັກ ຂ່າວຢູຸ່ເທິງເຮືອບິນປະຈຳຕຳແໜ່ງ Air Force One ທີ່ກຳລັງບິນ ຈາກ Belgium ໄປສູ່ເກາະ Sicily ວ່າ “ພວກເຮົາຈະມີການສົນທະນາທີ່ເຄັ່ງຂຶມກ່ຽວກັບເລື່ອງການ ຄ້າ ແລະຈະຫາລືກັນກ່ຽວກັບວ່າຄຳວ່າເສລີແລະເປີດກວ້າງນັ້ ມີຄວາມໝາຍຢ່າງ ໃດ ” ຢູ່ທີ່ນະຄອນ Brussels ໃນພິທີເປີດກອງບັນຊາການໃໝ່ ຂອງອົງການເນໂຕ້ ນັ້ນ ປະທານາທິບໍດີສະຫະລັດ ໄດ້ປະເຊີນໜ້າຢ່າງເປີດແປນ ກັບບັນດາຜູ້ນຳຂອງພັນ ທະມິດໂດຍປະກາດວ່າ ເຂົາເຈົ້າບໍ່ໄດ້ສົມທົບເງິນໃຊ້ຈ່າຍໃນດ້ານປ້ອງກັນປະເທດ ທີ່ບໍ່ທ່ຽງທຳ “ສຳລັບປະຊາຊົນແລະຜູ້ເສຍພາສີຂອງສະຫະລັດ ” ປະທານາທິບໍດີທຣໍາ ຍັງຢູ່ໃນທ່າທີທີ່ບໍ່ເຫັນພ້ອມກັບບັນດາຜູ້ນຳອື່ນໆກ່ຽວກັບການ ປ່ຽນແປງດິນຟ້າອາກາດ ລະຫວ່າງກອງປະຊຸມຂອງກຸ່ມ G-7 ຈະມີການສົນທະນາຫາລື “ຂ້ອນຂ້າງແຂງຂັນ” ກ່ຽວກັບວ່າ ທ່ານທຣໍາຄວນຈະປະຕິບັດຕາມ ຄວາມໝັ້ນໝາຍຂອງວໍຊິງຕັນ ທີ່ຈະ ຕັດແກັສເຮືອນແກ້ວ ພາຍໃຕ້ຂໍ້ຕົກລົງປາຣີທີ່ໄດ້ເຊັນກັນເມືີ່ອສອງປີກ່ອນ ນັ້ນຄືຄຳ ເວົ້າຂອງທ່ານ Cohn  ຜູ້ເປັນຫົວໜ້າທີ່ປຶກສາເສດຖະກິດຂອງປະທານາທິບໍດີ